izzako/sundanese-pixelgpt huggingface dataset:
Daérah pantai Sanur mangrupa alternatif keur para turis lokal atawa mancanagara nu hayang niis, nyingkahan raraméan saperti di Kuta, Legian atawa Seminyak
Di ieu basisir, katingtriman jadi prioritas utama
Salian ti éta, di ieu basisir ogé turis bisa ningali panonpoé bijil ("sunrise") nu kacida éndahna tur béda jeung tempat lain
Hotel-hotel nu aya di Sanur di antarana waé Hyatt Sanur Bali, Sanur Beach Hotel, Mercure Resort Sanur, jeung Grand Bali Beach nu di jerona miboga lapangan golf
Salian ti éta, minangkaan gedé hotel bintang lima nu aya di Sanur pasti miboga basisir sorangan ("private beach") di tukangeun hotel
Green Day (grup musik)
Arctic Monkeys (grup musik)
Binahong nyaéta ngaran tutuwuhan ti Tiongkok anu dipikawanoh minangka ubar, ngaran aslina nyaéta "Dheng San Chi"
Ieu tutuwuhan téh geus dipikawanoh miboga mangpaat pikeun ubar anu kacida alusna sarta geus rébuan taun dikonsumsi ku urang Tiongkok, Koréa, Taiwan jeung réa-réa deui
Di wewengkon Asia Tenggara, ieu tutuwuhan téh minangka bahan kadaharan anu wajib didahar ku masarakat Viétnam nalika ngalawan invansi Amérika, tapi hanjakalna pepelakan ieu dawam kénéh pikeun masarakat Indonésia
Binahong mangrupa tutuwuhan anu ngarambat, umurna panjang (perenial), panjangna bisa nepi ka 5 m. Watangna beyé, silindris, silih meulit, warnana beureum
Daun binahong mangrupa daun tunggal, pakangna kacida pondokna (subsessile), warnana héjo, wangunna siga jajantung (cordata), panjangna 5 nepi ka 10 cm, rubakna 3 nepi ka 7 cm, lambaran daunna ipis, leuleus, tur leueur, tungtungna seukeut, sarta sisina rata
Binahong miboga kembang anu ngawangun turuy, pakangna panjang, mecenghul dina kélék daun, makutana warna krém semu bodas, jumlahna lima lambar, panjang lambaran makutana 0,5 nepi ka 1 cm, kaangseuna seungit
Akarna mangrupa akar rimpang, dagingna beyé
Binahong mangpaat pikeun ngagancangan cageurna sabada operasi, ngajuru, sundatan, jeung sagala rupa tatu anu di jero, sarta radang usus
Ngalancarkan perédaran jeung tekanan getih
Nyingkahan stroke, maag, asam urat
Menambah dan mengembalikan vitalitas daya tahan awak
Ngalancarkeun kahampangan, ngising, jeung ubar diabetes
Detektif Conan nyaéta salah sahiji judul "anime" jeung "manga" nu judulna sarua
Serial ieu dipigawé ku Aoyama Gosho-sensei sarta digarap ku studio Kadokawa Shoten
Ieu serial mangrupa serial detektif "sci-fi action adventure", nu mana carita na museur kana kahirupan hiji detektif, alurna hésé diteguh alatan logika urang kudu jalan nalika nongton ieu serial
Shinichi Kudo nyaéta saurang detektif swasta nu nyuprih élmu di SMU Teitan
Manéhna mindeng nulungan pulisi dina nuntaskeun sawatara kasus kriminal
Hiji mangsa, Shinichi Kudo jeung papacanganana Ran Mouri keur nalungtik hiji kasus di taman hiburan
salah sahiji oknumna nyaéta dua jalma nu maké jubah hideung, ngaranna Gin jeung Vodka
Shinichi nuturkeun dua jalma éta nepi ka pamustunganana mah manéhna kanyahoan tur diteunggeul nepi ka kapiuhan
Gin jeung Vodka ngasupkeun ubar ahéng kana awak Shinichi
Éta ubar téh ngaranna "Apotoxin-4869" (APTX-4869) nu ngabalukarkeun awak Shinichi robah jadi budak leutik umur 8 taun-an
Nalika Ran Mouri datang ka imah kulawarga Kudo
Manéhna panggih jeung Shinichi leutik, tuluy nanyakeun ngaran éta budak
Tungtungna, Kudo nyokot ngaran tina 2 novelist nu kasohor nyaéta Sir Arthur Conan Doyle ( nu ngarang novel Sherlock Holmes) jeung Edogawa Rampo
ti dinya ngaranna jadi Conan Edogawa
Conan dibéré barang-barang nu canggih ti Profesor Agasha kayaning dasi pangobah sora, sapatu super, anting telepon jeung sajabana sangkan manéhna leuwih gampang dina nalungtik jeung maluruh organisasi jubah hitam nu ngabalukarkeun manéhna jadi budak leutik
Salian ti éta, Conan ogé cicing di imah detektif Mouri sangkan manéhna gampang manggihan kasus-kasus kriminal
Good Charlotte nyaéta grup musik "rock" asal Waldorf, Maryland, Amerika anu dibentuk tanggal 1 April 1996 ku Joel jeung Benji Madden
Madden sadulur-sadulur kainspirasi ku "Beastie Boys" anu harita keur ngayakeun tur dina taun (1995)
Ngaran Good Charlotte sorangan dicokot tina salah sahiji judul buku bacaan budak "GOOD CHARLOTTE: THE GIRLS OF GOOD DAY ORPHANAGE" anu ditulis ku Carol Beach York
Aliran musik ieu grup musik loba kapangaruhan ku Blink-182, Sum 41, NOFX, Social Distortion jeung Green Day
Personil Good Charlotte ayeuna di antarana: Dean Butterworth, Joel Madden, Benji Madden, Billy Martin jeung Paul Thomas
Album pertama Good Charlotte dirilis taun 2000 anu jadi awal karirna
Ieu album miboga tilu "single", di antarana "Little Things, Motivation Proclamation" jeung "Festival Song"
Aaron Escolopia nyaéta drummer Good Charlotte nalika ieu album dirilis
Escolopio kaluar saacan album kaduana "THE YOUNG AND HOPELESS" (2002) dirilis sabab Escolopio ngilu jeung grup musik adina, Wakefield, terus posisina digantikeun ku Josh Freese (anu engké diganti deui sacara permanén ku Chris Wilson)
Album kadua ieu kajual nepi ka 4,9 juta kopi
Ngaliwatan ieu album, Good Charlotte aya dina puncak popularitasna
Single anu judulna "Lifestyles of the Rich and Famous" jadi jawara "tangga lagu" boh genre "rock" jeung "pop" di Sakuliah dunya
Ieu album ogé dilélér "triple platinum"
Album "THE CHRONICLES OF LIFE AND DEATH" dirilis taun 2004, diteruskeun ku album "GOOD MORNING REVIVAL" anu dirilis taun 2007
Anu pamungkas, Good Charlotte ngarilis album "CARDIOLOGY" taun 2010 kamari
SMS, singketan tina kecap-kecap basa Inggris Short Message Service, nyaéta hiji layanan anu dilaksanakeun ku hiji telepon mobil pikeun ngirim atawa nampa talatah-talatah pondok
SMS kawentar pisan di Eropa, Asia jeung Australia
Di Amerika Serikat, SMS sacara rélatif jarang dipaké
SMS kawentar ku sabab rélatif murah
Di Indonésia, gumantung ka perusahaan, ilaharna SMS kira-kira Rp
250,- nepi ka Rp
Ide watesan 160 karakter di SMS diciptakeub ku Friedhelm Hillebrand, anu mekarkeun télékomunikasi anu asalna ti Deutsche Telekom Jerman
Dina taun 1985, nalika peuting, Hillebrand diuk di kamar bari monolog jeung terus tatanya
Nalika éta, juru tulis dipénta pikeun ngetik sakabéh omongana
Sanggeus monolog, Hillebrand ngitung sakabéh aksara, angka, jeda aksara, tanda baca, jeung "spasi"na
Sanggeus kitu kapanggih yén unggal kekecapanana unggal pada aya 160 karakter
Hillebrand anu basa harita umurna 45 taun, ngébréhkeun yén pamanggihna téh tepat, ku sabab basa éta pakar télékomunikasi eukeur mekarkeun standar ayana hiji teknologi anu nyiptakeun telepon keupeul kalayan pikeun ngirim talatah ngaliwatan tulisan
Satuluyna dina riungan kelompok pamekar GSM ("Global System for Mobile Communications") taun 1985, Hillebrand jeung babaturanan anu ngarana Bernard Ghillebaert ngébréhkeun pamanggihna ngeunaan 160 karakter
Satuluyna ide Hillebrand disaluyuan pikeun standar jumlah karakter dina SMS
SMS Gateway nyaéta hiji "platform" anu nyadiakeun mékanisme pikeun EUA nu nganterkeun jeung narima sms ti "mobile" (HP, PDA phone, dll) ngaliwatan "SMS Gateway’s shortcode"
Kurban (Bahasa Arab: قربن, transliterasi: Qurban), disebut ogé "Udhhiyah" atawa "Dhahiyyah" sacara harfiah berarti sato anu dipencit
Sedengkeun ritual kurban nyaéta salah sahiji ritual ibadah agama Islam
Ibadah kurban persisisna di bulan Dzulhijjah nyaéta tanggal 10 (poé nahar), 11,12 jeung 13 (poé tasyrik) pas poé Raya Idul Adha
Mayoritas ulama tina kalangan sohabat, tabi’in, tabiut tabi’in, jeung fuqaha (ahli fiqh) ngébréhkeun yén hukum kurban nyaéta sunnah muakkadah (utama), euweuh nu ngawajibkeun iwal Abu Hanifah (tabi’in)
Ibnu Hazm ngébréhkeun euweuh saurang sahabat Nabi anu ngébréhkeun yén kurban téh wajib
Dalil kurban tina al-Qur'an diantarana: Sarat jeung katangtuan kurban
Syarat jeung katangtuan ngabagi daging kurban di antarana : Sato anu dipencit henteu cacat, henteu lolong, cingked, gering jeung boh ceuli boh buntutna kudu utuh
Numbas bisa dihartikeun mangrupa "hadiah" ka pangantén awéwé nu geus ngajaga kasucian tug nepi ka akad nikah
Acara numbas biasana nyieun tumpeng nu eusina nyaéta : daging hayam jeung deungeun sangu lianna
Nu diundang dina acara numbas biasana para ibu nu miluan acara ngeuyeuk seureuh
Deungeun anu disadiakeun biasana basajan baé, henteu kawas hajat kawinan
Nu penting mah asal aya lalab nu kesed-kesed sarta rada pait, nyaéta kadaharan nu dijieunna tina rupa-rupa pupucukan jeung lalab-lalaban, kaasup rupaning dangdaunnan nu rasana kesed, dijieun sambel
Panggang hayam salaku simbol panumbas, teu meunang waka dirusak saméméh ngadu'a, nandakeun yén any ditumbas téh masih parawan kénéh
Salametan ieu ogé jadi kareueusan pikeun kolot lalaki, yén anakna bener-bener "jantan" dina harti teu impoten, sedengkeun keur kolot awéwé mah reueus sabab tiasa ngajaga kaparawananana (Sastrawijaya, dina Suryani, 2007)
Cingcin; lilipén (lemes) nyaéta perhiasan anu wangunna buleud leutik anu dipaké dina ramo jariji, aya nu maké permata aya ogé nu henteu
Sajarah Cingcin Kawin
Sajarah cingcin kawin mimitina ti "Pharaohs of Egypt" (pharaoh ti Mesir) anu ngajadikeun buleudan minangka simbul
Buleudan mangrupa salah sahiji hal anu teu miboga tungtung, ngawakilan simbul kaabadian.Ti mimiti jaman Romawi cingcin dijadikeun simbol kawin
Mimitina cingcin kawin bahanna tina beusi
Tuluy robah jadi emas ku sabab katingali leuwih alus komo lamun dihijikeun jeung permata
Simbol mimiti anu paling dipikawanoh minangka pamaés cingcin nyaéta batu ruby beureum anu nandakeun haté, batu safir warna biru tandaning surga, tapi anu pangdipikahayang mah nyaéta berlian, hiji batu anu teu bisa diancurkeun
Tradisi tukeur cingcin nalika kawin mimitina diwanohkeun di gereja "Yunani Orthodox" kurang leuwih taun 1300-an
Cingcin nepi ka ayeuna masih jadi simbol acara kawinan
Sanajan unggal jaman, wangunna robah-robah ngigelan "trend" tapi ma'na nu nyangkaruk dina cingcin éta teu robah minangka pamatri, tandaning hiji "pernikahan" anu teu meunang peunggas luyu jeung wangun cingcin anu buleud nu teu miboga tungtung
"Archduke Maximilian" ti Austria, mangrupa jalma nu kudu “disalahkeun” ku sabab ngawanohkeun cingcin berlian
Nalika taun 1477, "Maximilian" méré ka kabogohna "Mary of Burgundy" cingcin berlian, ti harita mimiti gelarna cingcin tunangan jadi dipikawanoh
Cingcin belah rotan nyaéta cingcin anu euweuh permataan, buleud di luar jeung datar di jerona
Cingcin berapit nyaéta cingcin anu miboga tilu permata, hiji permata aya ditengah-tengah di barengan ku dua permata nu laleutik
Cingcin cap nyaéta cingcin anu maké cap atawa ngaran
Cingcin dalima nyaéta cingcin anu maké batu dalima(permata anu warnana beureum ngora jiga dalima)
Hidung Tern nyaéta cingcin anu dipaké dina sekat irung sapi jalu sangkan babari ditéwak atawa diuruskeun
Cingcin kawin nyaéta cingcin polos, anu biasana euweuh permataan dibagéan jerona aya ngaran salaki atawa pamajikanana minangka tanda yén maranéhna geus kawin
7.Cingcin mata Tern nyaéta kulit anu wangunna jiga cingcin anu ngurilingan panon hayam
8.méterai cingcin cap nyaéta "penyetel Tek" parabot pikeun ngukur atawa "menyetel kedudukan cincin" dina "piston", cingcin tunangan minangka tanda geus aya pertunangan resmi
8.Pintal tiga cingcin nyaéta cingcin anu dijieun tina kawat emas anu pinilih
Karaté mangrupa seni béla diri modérn anu asalna ti Jepang
"Kara" hartina kosong, "te" hartina leungeun, jadi "karaté" hartina leungeun kosong
Karaté saenyana leuwih nekenkeun kana latihan leungeun jeung suku
Tapi pikeun maranéhanana anu geus ngahontal tingkat kaahlian anu disebut "dan" (sabuk hideung), bisa ngalatih senjata misalna "sai" (trisula), "munchaku", toya (tongkat), péso, Jste
Sajarah Karaté Di Indonésia
Karaté asup di Indonésia lain dibawa ku soldadu Jepang tapi ku Mahasiswa-mahasiswa Indonésia anu balik deui ka nagara Indonésia, sanggeus ngabéréskeun atikanana di Jepang.. Taun 1963 sawatara Mahasiswa Indonésia di antarana : Baud AD Adikusumo, Karianto Djojonegoro, Mochtar Ruskan sarta Ottoman Noh ngadegkeun Dojo di Jakarta
Maranéhanana anu mula-mula ngawanohkeun karate (aliran Shoto-kan) di Indonésia, sarta saterusna maranéhanana nyieun wadah anu nu dingaranan Persatuan Olahraga Karate Indonésia (PORKI) anu diresmikeun tanggal 10 Maret 1964 di Jakarta
Sawatara taun saterusna datang Mahasiswa Indonésia ti Jepang Setyo Haryono (pangadeg Gojukai), Anton Lesiangi, Sabeth Muchsin sarta Chairul Taman anu milu ngamekarkeun karate di Indonésia
Tuluy saterusna datang jalma-jalma ti Jepang ka Indonésia dina raraga usaha milu méré cara pikeun perkembangan karate di Indonésia
Maranéhanana di antarana : Matsusaki (Kushinryu-1966), Ishi (Gojuryu-1969), Hayashi (Shitoryu-1971) sarta Oyama (Kyokushinkai-1967)
Karate tétéla nampa loba penggemar, anu implementasina kasampak tina sagala rupa organisasi (Pangurus) karate, kalayan sagala rupa aliran kawas anu dianut ku unggal pangadeg paguron
Lobana paguron karate kalayan sagala rupa aliran ngabalukarkeun lumangsungna kahenteu cocokan di antara para tokoh, ku kituna ngabalukarkeun perpecahan dina jero awak PORKI
Tapi pamustunganana kalayan ayana kasapukan ti para tokoh-tokoh karate pikeun ngahiji deui dina usaha ngamekarkeun karate di Indonésia ku kituna dina taun 1972 hasil Kongrés ka IV PORKI, kabentuklah hiji wadah organisasi karate anu dibéré ngaran Federasi Olahraga Karate-do Indonésia (FORKI)
Saprak FORKI nangtung nepi ka ayeuna kepengurusan di tingkat Puseur anu dipikawanoh kalayan ngaran Pangurus Badag/PB, geus dipingpin ku 6 urang Pupuhu Umum sarta periodisasi kepengurusanana ngalaman 3 kali parobahan mangsa periodisasi nyaéta ; période 5 taun (ditetepkeun dina Kongrés taun 1972 pikeun kapengurusan période taun 1972 – 1977) periodisasi 3 taun (ditetepkeun dina kongrés taun 1997 pikeun kepengurusan période taun 1997 – 1980)
kepengurusan période taun 1997 – 1980) sarta periodisasi 4 taun (Lumaku saprak kongrés taun 1980 nepi ka ayeuna
PAGURON KARATE ANGGOTA FORKI
Berlian asal kecapna tina basa Yunani "adama" anu miboga harti teu bisa diéléhkeun.Salaku salah sahiji kabeungharan alam, berlian ngarepresentasikeun kakuatan anu teu bisa diéléhkeun, hiji batu permata anu dipikahayang ku unggal jalma utamana calon pangantén awéwé
Orang Yunani kuno percaya yén berlian asalna tina béntang anu murag ka bumi jeung miboga fungsi pikeun ngajaga nu makéna
Ari di India, tempat mimiti berlian ditimukeun, percaya yén berlian mampuh ngalawan sétan atawa mahluk ghaib séjénna
Rada mirip jeung pamikiran "astrologer" kuno anu percaya yén berlian bisa méré katresna anu abadi, jeung ngajauhkeun tina sihir jeung impian goréng
Karat nyaéta ukuran beurat batu berlian, lain ukuran gedé leutikna hiji berlian
Tapi dalah dikumaha ogé beurat berlian patali jeung ukuran gedé leutikna
1 karat berlian = 0.20 gram
Leuwih beurat berlian lain hartina leuwih mahal ku sabab potongan berlian bisa nangtukeun harga jeung kualitas batu berlian éta sorangan
10 modél berlian nyaéta "round", "marquise", "pear", "oval", "emerald", "princess", "radiant", "asscher", "cushion", jeung "heart"
Potongan berlian mangrupa hiji hal anu nangtukeun kualitas jeung harga hiji batu berlian, ku sabab hasil pamotongan ieu bakal nangtukeun "pemantulan"cahaya anu ningalikeun kaéndahan "kilauan" batu berlian sorangan
Dina milih berlian, milih potonganana atawa modél berlian gumantung kana seléra pamakéna
Tips Milih Berlian
Dina milih berlian, aya 4C + 3C anu kudu diperhatikeun
4C nu mimiti nyaéta "panduan sistem penilaian batu berlian" anu diwanohkeun ku "The Gemological Institute of America (GIA)", ari 3C nu pamungkas nyaéta pangdeudeul ti para ahli berlian
4C nu mimiti nyaéta "Cut", "Carat","Clarity", "Color"
3C nu pamungkas nyaéta "Certificate", "Confidence", "Customer Service"
Adygéa mangrupa salah sahiji Subjék Féderal Rusia
Subjék ieu miboga luas daérah 7.600 km²
Subjék ieu miboga jumlah populasi 447.109 jiwa (2002) kalawan kapadetan padumuk 58,8 jiwa/km²
Ibu kotana nyaéta Maykop
Bashkortostan mangrupa salah sahiji Subjék Féderal Rusia
Subjék ieu miboga luas dérah 143.600 km²
Padumukna jumlahna 4.104.336 jiwa (2002) kalawan kapadetan 28,6 jiwa/km²
Ibu kotana nyaéta Ufa
Républik Chéchnya (basa Rusia: Чеченская Республика; basa Chechnya: Нохчийн Республика/Noxçiyn Respublika), atawa ngan Chéchnya (basa Rusia: Чечня, basa Chéchnya: Нохчичьо/Noxçiyçö), Chechnia atawa Chechenia, mangrupa hiji konstituén Féderasi Rusia
Chéchnya tepung wates jeung Krai Stavropol di kalér-kulon, républik Dagestan di kalé-wétan jeung wétan, Géorgia di kidul, jeung républik Ingushétia sareng Ossétia Kalér di kulon, Chéchnya aya di pagunungan Kaukasus Kalér
Ibu kotana nyaéta Grozny
Chuvashia mangrupa salah sahiji Subjék Féderal Rusia
Subjék ieu miboga luas daérah 18.300 km²
Jumlah padumuk di républik ieu nyaéta 1.313.754 jiwa (2002), kalawan kapadetan 71,8 km²
Ibu kotana nyaéta Chéboksary
Républik Dagéstan (Basa Rusia: Республика Дагестан) mangrupa salah sahiji wewengkon konstituén Féderasi Rusia
Républik Ingushétia mangrupa ngaran salah sahiji Subjék Féderal Rusia
Ingushétia miboga luas daérah 4.000 km²
Padumukna aya 467.294 jiwa (2002), kalawan kapadetan 116,8 jiwa/km²
Ibu kotana nyaéta Magas
Républik Kabardino-Balkar atawa Kabardino-Balkaria (basa Kabardia: Къэбэрдей-Балъкъэр Республикэ; basa Balkar: Къабарты-Малкъар Республика; basa Rusia: Кабарди́но-Балка́рская Респу́блика; "Kabardino-Balkarskaya Respublika" atawa "Kabardino-Balkariya") mangrupa salah sahiji subjék féderal Rusia (hiji républik) nu aya di Kaukasus kalér
Legana nyaéta 12.500 km²
Padumukna aya 901.494 jiwa (2002) (kapadetan: 72,1 jiwa/km²)
Ibu kotana nyaéta Nalchik, upami puseur pamaréntahan aya di Tyrnyauz
Kalmykia mangrupa salah sahiji Subjék Féderal Rusia
Subjék ieu miboga luas daérah 76.100 km² kalawan populasi 292.410 jiwa (2002) jeung kapadetan 3,8 jiwa/km²
Ibu kotana nyaéta Elista
Karna Yudibrata Lahir di Rancah, Ciamis, tanggal 17 Séptémber 1936
Ngaran indung-bapana: Siti Arsah-Mad Hasan
Istrina Iceu Sutari
Prof. Dr. Iskandarwassid, MPd, Iswas, kitu nénéhna sapopoé lahir di Cimahi, Bandung 10 Mei 1939, agamana Islam Ngaran istrina Siti Jenab
Anak-anakna nyaéta Sonny Wijaksana, Rinni Hanaria, Fitri Ganjari, Riana Surtikanti, jeung Arismaya
Pikeun Iswas ngarang téh sarua jeung ngawujudkeun hasil observasi pasif sanggeus diadumaniskeun jeung imajinasi
Kungsi dicoba, anjeunna nulis karya ukur ngandelkeun hasil imajinasi, tétéla hasilna teu nyugemakeun
Minatna kana sastra mimiti timbul nalika anjeunna sakola di kelas lima SD
Jaman harita, guruna, Ardiwinata sering ngadongéng di hareupeun kelas
Ari anu didongéngkeunana biasana meunang nyutat tina buku-buku basa Sunda terbitan Balai Pustaka saperti Nunggul Pinang jeung Trésna Séna jeung Nyi Putri Sedihasih
Ngeunaan sawaréhna tina sipat dirina, Iskandarwassid ngajéntrékeun kieu: ""Ari pangna bisa dalit jeung Kang Karna, jalan-jalanna mah pédah kuring rada ngangkrang
Duka naon lantaranana harita kuring boga sipat kitu
Dina diskusi-diskusi, kana gagasan jeung pamanggih batur téh sok hayang ngaduan waé
Pédé, sakapeung operékting, duka kompénsasi tina naon
Ka Kang Karna gé kitu
Hayangna mah meureun harita téh dilayanan
Tapi da Kang Karna mah teu biasa kitu."
Manuk Cenderawasih atawa anu disebut ku jalma deungeun mah kalayan ngaran "Bird of Paradise", mangrupa manuk has Papua
Buluna éndah, utamana aya dina cendrawasih jalu
Umumna bulu pohara cerah kalayan kombinasi hideung, coklat kabeureum-beureuman, orén, konéng, bodas, biru, héjo, sarta bungur
Ukuran manuk Cenderawasih rupa-rupa
Aya anu ukuranana 15 cm kalayan beurat 50 gram kawas dina jenis Cendrawasih Raja "(Cicinnurus regius)", nepi ka anu ukuranana sagedé 110 cm Cendrawasih Pamatuk Sabit Hideung "(Epimachus albertisi)" atawa anu beuratna ngahontal 430 gram kawas dina Cendrawasih Manukod "Jambul-bergulung" "(Manucodia comrii)"
Ku masarakat Papua, manuk cendrawasih dipercaya minangka titisan bidadari ti surga
Bulu cendrawasih ieu dipaké ku masarakat di Papua dina pakéan sarta adat maranéhanana, sarta sawatara abad anu tuluy bulu éta penting pikeun dijieun topi wanoja di Éropa
Sajarah Disebut Manuk Surga
Baheulana manuk ieu dianggap minangka manuk geulis tapi henteu miboga suku
Maranéhanana henteu turun ka handap tapi ngan aya di luhur waé lantaran bulu-buluna anu éndah
Alatan éta saterusna manuk Cenderawasih kaceluk minangka "Bird of Paradise" atawa Manuk Surga (Kayangan)
Spésiés cendrawasih anu kaceluk antara nyaéta "Paradisaea apoda", "Paradisaea minor", "Cicinnurus regius", "sarta Seleucidis melanoleuca"
Manuk cendrawasih anu pangkacelukna nyaéta anggota "genus Paradisaea", kaasup spésiés tipena, cendrawasih konéng badag, "Paradisaea apoda"
Manuk-manuk cendrawasih mangrupa anggota kulawarga Paradisaeidae ti "ordo Passeriformes"
Maranéhanana kapanggih di Indonésia wétan, pulo-pulo gupitan Torres, Papua Nugini, sarta Australia wétan
Ti 43 spésiés manuk geulis ieu, 35 di antarana bisa kapanggih di Papua
Sésana, geus hésé kapanggih
Wewengkon sebaran cendrawasih aya di leuweung-leuweung pagunungan Papua Nugini bagian wétan sarta tenggara, luhurna 1.400 méter nepi ka 1.800 méter di luhur permukaan laut
Aya tilu puluh jenis cendrawasih aya di Indonésia, 28 di antarana kapanggih di Papua anu mangrupa tempat ancik "cendrawasih paradigalla carunculata", "cendrawasih buntut panjang astrapia nigra", "cendrawasih paratia parotia sefilata", "cendrawasih Wilson cicinnurus respublica", sarta "cendrawasih beureum paradiasea rubra"
Déskripsi sarta Ciri Cendrawasih
Manuk-manuk Cendrawasih miboga ciri has buluna anu éndah anu dipiboga ku manuk jalu
Umumna buluna boga warna cerah kalayan kombinasi sawatara kelir kawas hideung, coklat, beureum, oranyeu, konéng, bodas, biru, héjo sarta wungu
Mimitian ti anu ukuranana 15 cm kalayan beurat 50 gram kawas dina jenis Cendrawasih Raja "(Cicinnurus regius)", nepi ka anu ukuranana sagedé 110 cm Cendrawasih Pamatuk Sabit Hideung "(Epimachus albertisi)" atawa anu abotna ngahontal 430 gram kawas dina Cendrawasih Manukod Jambul-bergulung "(Manucodia comrii)"
Kaéndahan bulu Cendrawasih jalu dipaké pikeun metot perhatian lawan jenis
Pikeun ‘ngarayu’ cendrawasih bikang sangkan daék diajak kawin, manuk jalu baris mamérkeun buluna kalayan ngalakonan tarian-tarian éndah
Bari ngahaleuang di luhur dahan, pejantan nari kalayan sagala rupa gerakan ka sagala rupa arah
Komo sakapeung nepi ka ngagantung tibalik dina dahan
Tapi, unggal spésiés Cendrawasih tinangtu boga tipe tarian pangsoranganna
Manuk Cendrawasih miboga habitat leuweung leubeut anu umumna di wewengkon dataran pendék
Manuk ti surga ieu bisa ditepungan di sawatara pulo di Indonésia bagian wétan kawas Maluku sarta Papua
Sajaba ti éta ogé bisa kapanggih di Papua Nugini sarta Australian Wétan
Jenis-jenis Manuk Cendrawasih
Cendrawasih diwangun luhur 13 genus anu miboga kira-kira 43 spésiés (jenis)
Indonésia mangrupa nagara kalayan jumlah spésiés Cendrawasih panglobana
Kira-kira 30-an jenis Cendrawasih bisa kapanggih di Indonésia
Sarta 28 jenis di antarana cicing di pulo Papua
Sawatara jenis Cendrawasih anu aya di Indonésia di antarana nyaéta: 10 Manuk Cendrawasih Pangéndahna di Dunya
Manuk ieu ukuranana sedeng anu miboga panjang kira-kira 32 cm, boga warna beureum-coklat jeung makuta konéng sarta tonggong luhurna konéng kacoklatan
Manuk jalu mibanda genggerong anu warnana zamrud-héjo kolot, sapasang buntut panjang sarta dipapaésan kalayan bulu hiasan jangjang anu boga warna konéng di daérah pangkal sarta warna bodas di daérah luarna
Manuk bikang ukuranana leuwih leutik ti manuk jalu, mibanda sirah anu warnana coklat kolot, harigu boga warna bodas sarta henteu dipapaésan bulu-bulu hiasan
Wewengkon panyabarana ngawengku sakumna leuweung bagian kalér Papua Nugini, sarta pulo-pulo di deukeut Misool sarta Yapen
The Raggiana bird of paradise dipikawanoh ogé kalayan ngaran "Count Raggi’s bird of paradise"
Manuk ieu ogé anu pang dipikawanoh minangka manuk Cendrawasih
Habitat manuk ieu ngadistribusi sacara lega di Pulo Irian kidul sarta laut wétan
mibanda panjang 34 cm panjang, boga warna beureum-coklat kaabu-abuan, iris panon warnana konéng sarta suku boga warna coklat kaabu-abuan
Manuk jalu mibanda makuta konéng, genggerong zamrud-hijau kolot sarta kerah konéng di antara genggerong
Kelir bulu jangjang variatif ti beureum ka oranyeu gumantung subspésiés
Manuk bikang ukuranana leuwih leutik ti manuk jalu, jeung beungeutna boga warna coklat sarta henteu boga bulu-bulu hiasan
Ieu téh salah sahiji manuk cendrawasih anu pang spéktakuler
Ngaranna Astrapia Ribbon-tailed sarta mibanda bulu buntut terpanjang dina pakait jeung ukuran awak, panjangna ngahontal leuwih ti tilu kali panjang awakna
Panjang manuk dewasa ngahontal 32 cm jeung buntut manuk jalu anu bisa saméter
Manuk jalu mibanda kelir hideung sarta héjo zaitun sedengkeun manuk bikang miboga wana coklat
Manuk jalu miboga buntut panjang ngawangun pita anu warnana bodas
Wewengkon sumebarnana aya di bagian tengah Pulo Irian
Ngaranna ngingetkeun ngaran salah sahiji angkutan Taksi di Indonésia
Manuk ieu ukuranana kira-kira 30 cm, boga warna hideung, iris kelir coklat gelap, suku dawuk
Manuk jalu dipapaésan kalayan bulu jangjang anu dominasi kelir wungu biru
Ku kituna disebut ogé Cendrawasih Biru
Blue Bird of Paradise nyaéta manuk éndemik Papua Nugini
Wewengkon sumebarnana ngawengku pagunungan tenggara Papua Nugini
Lamun anjeun kungsi nempo film Planét Earth, mangka anjeun baris nempo manuk ieu
Manuk ieu mibanda panjang kira-kira 30 cm sarta manuk jalu boga warna hideung kalayan warna-warni makuta biru kahéjo-héjoan, suku nu hideung, iris panon warnana coklat gelap sarta sungut konéng
Manuk bikang jenis ieu boga warna coklat zaitun
Mangrupa éndemik ti Australia wétan, Riflebird ogé sumebar di leuweung hujan di "New South Wales" sarta puseur "Queensland"
Manuk jalu bisa ngamekarkeun jangjangna sarta mamérkeunana saraya usik ka katuhu sarta ka kénca di hareupeun manuk bikang pikeun mikat maranéhanana
di béeé ngaran Cendrawasih Beureum, panjang kira-kira 33 cm boga warna konéng sarta coklat, sarta berparuh konéng
Manuk jalu dewasa bisa ngahontal 72 cm kaasup bulu-bulu hiasanna anu miboga warna beureum getih jeung tungtung boga warna bodas dina bagian sisi beuteungna
Bulu beungeut boga warna héjo zamrud gelap sarta buntutna aya dua buah tali anu panjang ngawangun pilin dobel boga warna hideung
Manuk bikang ukuranana leuwih leutik ti manuk jalu, jeung beungeut boga warna coklat kolot sarta henteu boga bulu-bulu hiasan
Mangrupa éndemik ti Indonésia, Cendrawasih Beureum ngan kapanggih di leuweung dataran pendék dina pulo Waigeo sarta Batanta di kabupatén Raja Ampat, propinsi Irian Jaya Kulon
Parotia lawesii ukuranana keur nepi ka kalayan 27 cm)
Daérah sumebarnana ngawengku leuweung pagunungan di tenggara sarta Papua Nugini wétan
Manuk jalu mibanda kelir hideung jeung tarang bodas, warna-warni tengkuk biru wungu sarta emas bulu harigu héjo
Dipapaésan jeung tilu kawat hias sirah ti tukang saban panon sarta manjang mengapit bulu anu boga warna hideung
Manuk bikang boga warna coklat jeung sirahna nu poék, iris konéng sarta gelap
King of Saxonyi nyaéta sajenis manuk pengicau ukuranana leutik, miboga panjang kira-kira 22 cm
Manuk jalu dewasa miboga bulu sarta warna hideung jeung konéng kolot, disirahna aya dua helai bulu kawat nu sisikan biru-langit mengilap kawas panji anu panjangna ngahontal 40 cm sarta bisa ditegakkeun dina wayah mikat bikangna
Ku lantaran éta manuk ieu didahar Cendrawasih Panji
Bulu mantel sarta tonggong tumuwuh manjang ngawangun tudung boga warna hideung
Iris panon boga warna coklat kolot, suku boga warna dawuk kecoklatan sarta pamatuk boga warna hideung jeung bagian dina sungut boga warna héjo sagara
Manuk bikang boga warna dawuk kacoklatan kalayan gurat-gurat sarta bintik gelap
Bikang ukuranana leuwih leutik ti manuk jalu sarta henteu dipapaésan mantel atawa bulu kawat hiasan
Daérah sumebarnana aya di leuweung
Wilson’s Bird of Paradise ukuranana lumayan leutik nepi ka 21 cm
cendrawasih jalu nyaéta boga warna beureum sarta hideung kalayan jubah konéng di beuheung, sungut héjo ngora, suku biru sarta dua bulu buntutna miboga warna wungu anu bingkeng
Semetara éta bikangna miboga warna kacoklatan jeung makuta biru
Mangrupa éndemik Indonésia, jeung daérah sumebarna di pasir sarta leuweung hujan dataran pendék Kapuloan Waigeo sarta Batanta ti Papua Kulon
Stephanie Astrapia ukuranana kira-kira 37 cm, manuk ieu boga warna hideung kalayan warna-warni sirah biru-hijau sarta wungu, digigireun / sabeulah éta mibanda bulu buntut panjang hideung kaungunan
Manuk bikangna miboga warna coklat poék jeung sirah hideung kabiruan
Habitat aslina aya di pagunungan di puseur sarta wétan Papua Nugini
Blink-182 nyaéta grup musik "pop punk" asal Poway, Kalifornia, Amerika anu dibentuk taun 1992
Personil pertamana nyaéta Tom DeLonge (vokal jeung gitar), Mark Hoppus (vokal jeung bass), jeung Scott Raynor (drum)
Blink-182 ngaran awalna nyaéta Blink wungkul, tapi lantaran aya grup musik asal Irlandiaa nu ngaranna sarua, jadi Tom saparakanca kapaksa ngaganti ngaran grup musikna ku cara nambahan angka 182 ditukangna
Ieu angka dicokot tina ngaran hiji pilem anu judulna "TURK
Taun 1997, sanggeus album "DUDE RANCHE" dirilis, Scott Raynor kaluar ti Blink-182 lantaran panyakit anu karandapan ku manéhna, terus posisi Scott digantikeun ku Travis Barker
Mangsa vakum (2005-2008) jeung reuni
Bulan Pébruari taun 2005, Blink-182 dinyatakeun bubar, terus para personilna nyieun proyék séwang-séwangan
Mark jeung Travisnaratas pikeun nyieun grup musik anyar jeung Shane Gallagher ti grup musik The Nervous return sarta Craig Fairbaugh ti grup musik Lars Fredicken &amp; The Bastard
Ieu grup musik dingaranan +44 (Plusfourtyfour)
Sedengkeun Tom Delonge naratas usaha distro, Macbeth
Terus ngumumkeun grup musik anyarna, Angels and Airwaves
Taun 2009 kamari, Blink-182 ngumumkeun yén Tom saparakanca geus ngahiji deui terus bakal mawa matéri anyar sakaligus ngayakeun tur bareng jeung Weezer
Blink-182 balik deui ka studio rekaman, terus ngarilis album kagenepna"NEIGHBORHOODS" taun 2011 ieu
Album rekaman pertamana dijudulan "CHESHIRE CAT" anu dirilis taun 1994, ti saprak ieu album dirilis, ngaran Blink-182 mulai dipikawanoh ku halayak
Album kaduana dijudulan "DUDE RANCH" anu dirilis taun 1997
Diteruskeun ku album "ENEMA OF THE STATE" anu dirilis taun 1999
Sanggeus album "ENEMA OF THE STATE" kajual leuwih ti 4 juta kopi, Blink 182 ngarlis album "The Mark, Tom, and Travis Show (The Enema Strikes Back)" dina édisi "terbatas" (musim gugur taun 2000)
Taun 2001, Blink 182 ngarilis album "TAKE OFF YOUR PANTS AND JACKET", diteruskeun ku album "UNTITLED" taun 2003
Blink 182 ngarilis album "THE GREATES HITS" anu nandakeun vakumna Blink 182
Sanggeus vakum, Blink-182 ngarilis album "NEGHBORHOODS"'
Khulafaur Rasyidin () atawa Khalifah Ar-Rasyiddin nyaéta opat urang Khalifah (pamimngpin) kahiji agama Islam anu dipercaya ku umat Islam pikeun neruskeun kapamingpinan Nabi Muhammad sabada anjeunna tilar dunya
Opat urang éta nyaéta sobat deukeut Muhammad nu ka cutat paling deukeut jeung paling dipikawanoh dina ngabela ajaran nu di bawa ku Nabi Muhammad
Sistem pamilihan khalifah éta béda-béda, ku sabab sahabat nganggap yén euweuh rujukan anu jelas anu ditinggalkeun ku Nabi Muhammad ngeunaan kumaha suksesi kapamingpinan Islam nu bakal lumangsung
Numutkeun penganut paham Syi'ah yakin yén Nabi Muhammad milih Ali bin Abi Tolib, khalifah ka-4 yén Nabi Muhammad hoyong katurunanna anu neruskeun kapamingpinan umat Islam
Istilah Khulafaur Rasyidin ngarujuk kana opat urang khalifah mimiti, mung sabagéan ulama nganggap yén "Khulafaur Rasyidin" atawa "Khalifah nu meunang petunjuk"teu kawatesan ku opat urang éta, tapi nyakup kana sakabéh khalifah sabada opat khalifah mimiti anu kahirupanna saluyu jeung Al Qur'an jeung Sunah Nabi
Sajarah Khalifah - Khulafaur Rasyiddin
Khalifah nyaéta wakil atawa anu ngagantikeun Nabi Muhammad sabada Nabi Muhammad maot dina urusan nagara jeung agama anu ngalaksanakeun syari'at Islam dina kahirupan nagara
Sajarah khalifah dimimitian dina taun 632 M , sabada Nabi Muhammad maot
Sajarah dikawitan ku opat urang khalifah mimiti, nyaéta Abu Bakar, Umar bin al-Khattab, Utsman bin Affan, jeung Ali bin Abi Tolib
Para khalifah ieu miboga julukan "Khulafaur Rasyiddin" (khalifah anu meunang petunjuk)
Munara Pisa nyaéta ngaran munara anu jadi kareueus urang kota Pisa, Italia
Minangkana mah jadi "landmark" na kota Pisa
Luhurna Munara Pisa téh 56,70 méter, kalayan lébar bagian handapna 4,09 méter
Saupama rék ngajugjug ka luhur munara kudu mapay titincakan anu lobana 294 umpak
Nu nyababkeun ieu munara kasohor di mana-mana nyaéta ku sabab éta munara téh déngdék
Munara Pisa diadegkeun tanggal 9 Agustus 1173, tur diadegkeun dina tilu jirangan
Jirangan kahiji di mimitian dina taun 1178, ngabéréskeun nepi ka tingkat tilu
Ieu pangwangunan téh kungsi eureun dina taun nu kalima alatan ieu munara geus mimiti doyong nyanghareup ka kidul
Pangwangunan ieu munara dieureunkeun kira-kira salila 100 taun, sarta saméméh taun 1272, luhur munara ditambah jadi 4 umpak kalayan nyanghareup ka arah anu patukang tonggong jeung saméméhna, tur dipiharep éta munara téh bisa ajeg deui kawas rarancang anu sabenerna
Tapi pangwangunan éta di eureunkeun deui, alatan taneuh anu aya di sabudeureun wangunan munara henteu "stabil", nepi ka pamustunganana pangwangunan dituluykeun dina taun 1360 - atawa 80 taun saterusna
Déngdékna Munara Pisa téh ku sabab diadegkeunana éta munara téh di luhureun urut walungan heubeul anu taneuhna beyé tur keusik hungkul, sedengkeun pondasi munara teu pati jero, padahal éta munara beuratna 14.500 ton
Waktu Musolini keur nanjeur, kungsi ditarékahan ku cara disuntik semén pondasina, mémang aya hasilna tapi teu nyugemakeun pisan
Taun 1990 kungsi ieu munara téh kaayaanana pikasalempangeun pisan, malah kungsi ditutup pikeun turis nu hayang ka éta munara
Najan angger déngdék, tapi kiwari mah éta munara téh leuwih seseg teu pikamelangeun
Malah ceuk para ahli, éta munara téh teu kudu dipikahariwang paling copél 300 taun ka hareup
Sir Isaac Newton (January 4, 1643 - March 31, 1727) nyaéta saurang ahli fisika, astronomi, jeung ahli falsafah anu lahir di Inggris
Buku anu ditulis jeung dipublikasikeun dina taun 1687, "Philosophiæ Naturalis Principa Mathematica", disebut-seut minangka buku anu paling boga pangaruh dina sajarah kamekaran élmu pangaweruh
Ieu karyana téh medar ngeunaan hukum gravitasi jeung tilu asas hukum obah, anu ngarobah jihat sawangan manusa ngeunaan hukum fisika alam salila tilu abad ka hareupna jeung jadi dadasar tina élmu pangaweruh modérn
Dina taun 1670 nepika 1672, Newton mikeun pangatikan ngeunaan optik
Jeung salila mangsa harita, nalungtik réfraksi cahaya ku anjeun jeung mikeun démonstrasi yén hiji prisma bisa nyebarkeun cahaya bodas jadi rupa-rupa spéktrum warna jeung hiji lénsa dina prisma anu kadua, bisa ngawangun éta spéktrum warna jadi cahaya bodas deui
Isaac Newton sadar yén matematika nyaéta cara pikeun ngajelaskeun hukum-hukum alam kayaning gravitasi, jeung nyieun sababaraha rumus pikeun ngitung 'obahna banda' jeung 'gravitasi bumi'
Gravitasi nyaéta kakuatan anu nyieun hiji banda salawasna gerak ragrag ka handap
Kalawan tilu prinsip dasar tina hukum gerakan, Newton bisa ngajelaskeun jeung ngabuktikeun yén planét téh gerak ngurilingan panon poé dina orbit anu wangunna oval jeung teu buleud sampurna
Tuluy Newton maké tilu prinsip dasar gerak anu kiwari dipikawanoh minangka Hukum Newton pikeun ngajelaskeun kumaha gerakna banda
Isaac Newton; Sir Isaac Newton kasohor saurang élmuwan, inohong nu genius, luhung élmu jembar ku panalar kalawan euyeub ku rupa-rupa pamanggihna untamana dina widang fisika, matematika, astronomi, filsuf alam, alkemis, jeung téologi
salah sahiji pamanggihna nu kawentar, kalawan geus réa mangpaatkeun nepi ka kiwari tayalian téori gravitasi
Numutkeun sawatara buku, Isaac Newton gumelar di nagara Inggris taun 25 Desember 1643 di Woolsthrope pupus taun 1727 dikurebkeun di Westiminster Abbey
Ti barang gubrag ka alam dunya Isaac Newton mah geus teu mibanda bapa atawa yatim, ku lantaran nujadi bapa tilar dunya tilu bulan saméméh manéhna lahir
Dina mangsa orok beureum kénéh Isaac Newton mah disawang moal manjang hirupna, ku lantaran lahir prematur (kaluron) sarta waruga leutik kacida katempo matak pikahariwangeun
Bapana Isaac Newton téh saurang perwira nu pangkatna henteu luhur sarta mibanda pakaya mangrupa taneuh pikeun tatanén ogé henteu pati lega, ngaran bapana sarua pisan jeung manéhna nyaéta Isaac Newton ogé
Henteu kalis ti kitu, nincak umurna 18 bulan nu jadi indung ninggalkeun manéhna alatan rimbitan jeung saurang pendéta nu beurat beunghar manéhna sorangan antukna dirawatan ku ninina
Sanajan mangsa déwasana Isaac Newton kawentar saurang inohong nu kakoncara sadunya, henteu sarua jeung nujadi kolotna mah malahan kolotna kakocapkeun jalma awuntah sarta barangasan
Isaac Newton ogé dina mangsa budak kénéh henteu kaasup kana murid anu pinter atawa calakan, malahan sabalikna mibanda sipat nu cicingeun, épésan, teu kaopan, barangasan, sarta henteu mikaresep kana bahan ajaran di sakolana
Nincak mangsa rumaja Isaac Newton kungsi kaluar sakola, alatan nu jadi indung hayang Isaac Newton téh jadi saurang patani anu mukti
Tapi kituna téh henteu kungsi lila ku lantaran kapireungeuh yén Isaac Newton mah henteu aya ulat kana tatanén, manéhna leuwih mikaresep kana élmu dina widang mékanika
Antukna nincak umur 18 taun, Isaac Newton sakola deui di Universitas Cambridge, di dieu manéhna jejem diajar kalawan loba ngayakeun panalungtikan utamana dina widang matematika
Hasilna pohara nyugemakeun, dina umur 21-27 taun téh manéhna mah geus manggihan dasar-dasar téori élmu pangaweruh nu engkéna baris méré pangaruh kana loba widang pangaweruh atawa "disiplin ilmu"
Salila hirupna Isaac Newton loba paké pikeun neuleumah ngeunaan alam marcapada, kitab suci jeung sagala rupa niléy ngeunaan kaluhungan ageman, manéhna mibanda hiji kayakinan yén sagala rupa pagawéana baris kapetik hasil sarta ka ala buahna
Karya Isaac Newton
Salah sahiji karya Isaac Newton nu kamashur tayalian Philosophiae Naturalis Principia Mathematica, hiji buku numertélakeun pamanggihna ngeunaan téori gravitasi dumasar kana hukum gerak/usik
Nepika kiwari, hiji gerak/usik ieu pikeun ngukurna maké hijian ngaran manéhna (Newton) ieu ogé mangrupa pangdeudeul kana sagala jasa-jasa tur pamanggihna
Ceuk Isaac Newton aya tilu hukum atawa katangtuan ngeunaan hiji gerakan, nu katelah hukum Newton
Tayalian: Hukum ieu nelah ogé ku ngaran hukum inersia (jemlék), ngagambarkeun kaayaan sipat hiji barang, cenah lamun seug hiji barang cicing ieu gedé kamungkinan ieu barang bakat tetep cicing, kitu deui hiji barang nu mimitina "gerak" atawa pindah/usik tinangtu salawasna mibanda kamungkinan pikeun usik
kajaba aya kakuatan séjén ti luareun éta barang nu mangaruhanna
Dina matématis, ditulis ƸF = 0 Dina hukum nu ieu Newton mertelakeun cenah, lamun seug "gerak"/usik hiji barang henteu sarua jeung 0 (EF ǂ 0), ieu gerakan baris ngarandapan parobahan
Gedé jeung leutikna parobahan dumasar kana beurat jeung henteuna éta barang (massa) Dina matématis, ditulisna ƸF = ma ƸF = Tanaga gerak (N) m = Beurat barang/"massa benda" (Kg) a = Parobahan usikna barang (m/s2) Mertélakeun ngeunaan hiji tanaga nu dipaké nyurungkeun atawa metot hiji barang, ieu baris pinanggih jeung hiji perlawanan/tahanan tina éta barang ku kituna ieu hukum ogé katelah hukum aksi-réaksi
Dina matématis, ditulis F1.2 = - F2.1 F1.2 = Tanaga nu nyurungkeun/metot (N) F2.1 = Perlawanan/tahanan tina barang nu disurungkeun (N)
Wachyoe Affandi leuwih dipikawanoh Doél Sumbang () nyaéta saurang panyanyi sakaligus panyipta lolobana lagu pop Sunda
Doel mangrupa salah saurang penyanyi pop Sunda ti Bandung anu kawentar ti taun 1980
Doél anu kawentar ku lagu-laguna anu "nyelenéh"
Sosok dalang jadi gambaran diri manéhna ku sabab Doél lahir di kulawarga santri
Bapana anu kawentar jadi tukang dakwah anu sok disebut Abah Kabayan
Abah Kabayan nyaéta salah sahiji mubalig di Bandung, anu ayeuna sok ngeusian acara kaislaman di salah sahiji stasion radio swasta di Bandung
Ditilik tina atikanana ti mimiti SD anu sakolana di SD Bandung, SMPN 9, Bandung tuluy SMA di BPI
Doél diajar téater ti Remmy Sylado ti mimiti SMP di Bandung
Handoko Kusumo, produser anu ngarékam lagu-lagu Doél Sumbang, anjeunna anu méré lalandihan Doel Sumbang, harti sumbang di dieu lain sora anu pales atawa goréng tapi sumbang di dieu maksudna sarat kritik sosial, tapi aya anggapan séjén anu ngahartikeun sumbang téh nyaéta ku sabab Doel Sumbang jalmana soméah jeung bageur ka batur osok nulungan jalma lain saperti lagu-lagu hasil réka mana duitna sok disumbangkeun kana
réka mana duitna sok disumbangkeun kana kapentingan sosial saperti nyumbang ka masjid, budak yatim jrrd
Lain ngan saukur di tingkat nasional Doel dipikawano ngaliwatan lagu-lagu Sunda diantarana Bulan Bisa Ngomong, Bulan Batu Hiu jeung Pangandaran
Dina taun 1990-an Doél jadi payanyi Sunda, tapi dina taun 2001 Doél balik deui kana jinis lagu nu saméméhna
Tuluy anjeunna ngaluarkeun album anyar anu judulna "Aku Ingin Putus", anu gawé bareng jeung Hary Roesli balukarna lagu anu dihasilkeun jadi pacampur antara pop, orkestra, dangdut, "rock and roll" jsb
Doraemon (ドラえもん) nyaéta manga anu kasohor dikarang Fujiko F. Fujio ti taun 1970
Caritana ngeunaah budak kelas 4 SD anu ngarana Nobi Nobita, sipat ieu budak téh ngedul alatan kitu manéhna kadatangan ucing anu ngarana Doraemon anu datang ti abad ka-22
Doraémon dikirim pikeun nulungan Nobita sangkan katurunan Nobita bisa ngarasakeun kasuksésana daripada kudu sangsara tina hutang pinansialna nu disababkeun ku kabodoana Nobita
Doraémon nyaéta robot ucing anu dijieun tanggal 3 September 2112 di salah sahiji pabrik anu teu jauh ti Tokyo
Produksi massal berbagai macam tipe robot terjadi pada abad ke-22
Alatan kacelakaan dina prosés nyieuna, ngabalukarkeun doraémon henteu sampurna
Doraémon kurang 1 sekrup dibandingkeun robot ucing lainna nepi ka Doraémon jadi barang kelas dua
Sanajan Doraémon henteu hadé dina widang sakolana, ahirna Doraémon dikirim ka Akademi Robot pikeun dilatih jadi robot rumah tangga
Unggal ujian, Doraémon osok meunang penteu goréng, tapi ahirna Doraémon bisa lulus ogé
Balukarna, Doraémon dilélang tuluy aya anu nawar nyaéta kulawarga anu kurang mampu
Manéhna kudu gawé jadi "babysitter", ahirna Doraémon jadi nagsuh katurunan Nobita
Hiji mangsa, nalika Doraémon eukeur ngeunahna saré aya robot beurit anu ngégél 2 ceulina
Ti saprak éta Doraémon jadi sieun ka beurit
Kajadian éta ngabalukarkeun Doraémon ceurik salila 10 poé
Ku sabab ceurik waé Doraémon jadi robah jirimna anu asalna warna konéng jadi warna biru alatan kabaseuhan cai panonna
Nepi ka ayeuna Doraémon warnana biru
Bonéka (tina bahasa Portugis "boneca") nyaéta sajinis kaulinan anu loba rupana, ilaharna manusa atawa sato, sarta tokoh-tokoh fiksi
Bonéka mangrupa kaulinan anu buhun, ku sabab dina jaman Yunani, Romawi atawa Mesir kuno bonéka téh geus aya
Tapi pungsi, bentuk atawa cara nyieuna anu béda lamun dibandingkeun jeung jaman ayeuna
Sajarah jeung Kamekaran Bonéka
Bonéka geus aya ti baheula sabudeureun 3.000 taun saencan masehi
Nalika éta urang Mesir jeung Cina geus nyarieun bonéka anu bentukna basajan
Bahan anu dipakéna téh tina kai, taneuh liat, atawa tulang sato
Bonéka anu alus dijieun tina lilin jeung gading gajah
Jaman baheula bonéka lain keur kaulinan budak tapi dipaké pikeun kapperluan agama atawa upacara dat anu resmi
Bonéka jaman baheula bentukna pikasieuneun jeung kaku
Bonéka geus mimiti jadi kaulinan budak di taun 600 taun saencan masehi
Ku sabab bonéka geus bisa dijadikeun kaulinan alatan bentukna teu kaku jeung bisa digerak-gerakeun
Dina abad 5-15, bonéka masih tetep dipaké pikeun kaperluan ritual jeung agama
Bonéka jadi kaulinan barudak sacara masal mimitina abad 15 di Kota Nuremberg, Augsburg, jeung Sonneberg, Jerman
Bonéka kasebut dijieun tina taneuh liat, ki jeung lilin sarta dibéré baju anu ngagambarkeun awéwé Jerman
Kamekaran bonéka ngeuyeuban alam dunya saperti di Inggris, Prancis, Itali, jeung Walanda nyarieun bonéka awéwé anu ngagambarkeun nagara séwang-séwangna
Bonéka ieu dijadikeun oléh-oléh
Abad ka-16, pabrik boneka di Walanda nyieun mata bonéka tina gelas jeung bisa dimajukeun nepi ka méré kesan jiga jalema beneran
taun 1675, pabrik anu ngalengkepan bonéka maké buuk
Dina taun 1710, aya pabrik anu nyieun bonéka bisa ceurik, sedengkeun dina tau 1735 aya bonéka anu bisa leumpang ilaharna jalema
Di ahir Perang Dunia I, Amérika kaasup nagara penghasil bonéka panglobana di dunya
Di antara taun 1925 jeung Perang Dunia II, pabrik paranti nyieun bonéka leuwih ngirut deui
Bonéka buatan pabrik dilengkepan ku ayana bonéka anu bisa ngicep kalayan lengkep jeung bulu matana, bisa calangap jeung aya huntuan
Aya ogé bonéka anu bisa dahar jeung nginum sorangan
Munara Éiffel nyaéta ngaran munara beusi anu diwangun di Champ de Mars di sisi Walungan Seine, Paris
Ieu munara téh minangka "landmark" kota Paris, Perancis anu geus kakoncara di sakuliah dunya
Ieu munara diwangun antara taun 1887 jeung 1889 minangka panto asup ka "Exposition Universelle", Paméran Dunya anu ngarayakeun saabad Révolusi Perancis
Éiffel sabenerna boga rarancang ngawangun munara di Barcélona, pikeun Pameran Universal taun 1888, tapi para pihak anu tanggung jawab di Balai Kota Barcelona nganggap hal éta ahéng sarta mahal, sarta teu cocog jeung dayeuhna
Ieu munara diresmikeun dina tanggal 31 Maret 1889, sarta dibuka tanggal 6 Méi
Pangwangunan ieu munara dipigawé ku tilu ratus pagawé sarta dipingpin ku Tuan Gustave Eiffel dibantuan ku insinyur Maurice Koechlin, Emile Nouguier sarta Stephen Sauvestre minangka arsiték
Ieu munara téh dijieun tina 18.083 bagian beusi waja (wangun murni tina beusi struktural) anu diterapkeun ku dua satengah juta paku
Carangka beusi ieu dirénovasi saban tujuh taun sakali sarta dicét kalayan 50 ton cét
Ti taneuh nepi ka tihang bandéra, jangkungna 312,27 méter dina taun 1889, kiwari mah 324 méter kaasup anténeuna
Ieu munara téh dipiboga ku Pamaréntah kota Paris sarta dikokolakeun ku pausahaan swasta, "Société Nouvelle de l'Exploitation de la Tour Eiffel"
Munara ieu dicaangan ku 352 projektor 1.000 watt sarta ngiceup saban satengah jam nalika peuting, kalayan 20.000 lampu sarta 800 lampu disko
Sangkan ieu munara katempona leuwih hirup, 4 lampu laser xenon anu 6.000 watt, muter sacara permanen di penclut munara
Kipas angin mangrupa barang pikeun niiskeun awak
Kipas geus aya salila rébuan taun, geus dipaké ku masarakat pikeun niiskeun awak
Kipas Angin sacara umum dibagi jadi dua nyaéta kipas angin leungeun jeung kpipas angin listrik
Asal usul Kipas
Kipas diTionghoa miboga peran penting salain pikeun niiskeun awak kipas ogé jadi simbol
Kipas Tionghoa kaasup kipas kahot ku sabab dipikanyo yén kipas jaman éta tina tenunan awi mimitina abad ka-2 SM, jeung disaluyuukeun jeung pungsina, kipas dipaké pikeun niiskeun hawa
Satuluyna kipas mimiti jadi barang seni dieuyeuban ku lukisan jeung ornamén anu dijieuna ku para seniman kelas luhur
Kamekaran kipas mekar nepi ka Jepang jeung Korea anu budayana hampir sarua jeung Tiongkok
Sanajan kipas leungeun téh mangrupa budaya bangsa Tionghoa, tapi mimitina kapanggih kipas lipet di Jepang kira-kira abad ka-6 nepi ka abad ka-8
Kipas lipet diwanohkeun ka Tiongkok dina taun 988 pikeun hadiash ka kaisar
Nepi ka makéna kipas lipet sumebar jeung jadi lambang status sosial jeung pinterna jalma anu miboga éta kipas
Salain ti éta kipas ogé jadi salah sahiji ikon tren papakéan populer
Mimitina dina masa Dinasti Han jeung Dinasti Tang nalika baju dipaképikeun bahan kipas, anu ngahasilkeun kipas generasi anyar anu lain ngan saukur alus tapi disaluyukeun jeung baju anu di paké
Kamekaran ieu aya dina kajayaan masa Dinasti Ming kira-kira taun 1368 nepi ka 1644, nalika kipas jadi mamanis papaké anu dieuyeuban ku rupa-rupa lukisan jeung kaligrafi
Kamekaran kipas leungeun jadi sumebar kana bahan anu dipakéna
Kai cendana, gading, giok, pérak nepi ka emas jadi bahan-bahan rangka kipas
Sedengkeun husus keur kai cendana, méré pungsi tambahan dina kipas anu teu ngan saukur niiskeun hawa osok kaambeu seungit nalika dikipaskeunnana
Lantaran sumebarna mangpaat kipas nepi teu kawatesan saperti kipas [[beusi]] pikeun sanjata anu disebut "Tie Shan"
Dano Toba nyaéta salah sahiji dano nu panggedéna sadunya, sarta nu panggedéna tur pangkakoncarana di Indonésia
Panjangna 100 kilométer, lébarna 30 kilométer, saking ku gedéna Dano Toba mah siga sagara
Ditengah-tengah Dano Toba aya pulo leutik ngaranna Pulo Samosir
Dumasar panalungtikan ti Universitas Teknologi Michigan Amérika Serikat, baheula 75.500 taun katukang, di sabudeureun wewengkon Dano Toba aya gunung bitu anu ngabalukarkeun musnahna manusa, sato, jeung tutuwuhan di sabudeureunana, batuan tur lebu vulkanikna sumebar nepi ka 2000mmjauhna tur ngabalukarkeun daérahna poék katutupan ku lebu vulkanik
Tapak bituna éta gunung téh jadi kawah anu gedé tur lila kalilaan kaeusian cai jadi dano
Dano Toba perenahna di sababaraha kabupatén, nyaéta Kabupatén Simalungun, kabupatén Samosir, kabupatén Tapanuli Utara, kabupatén Humbang Hasundutan, kabupatén Karo, kabupatén Dairi, Sumatera Utara